Title: Návrh
Author: Regec
Last saved by: jost
Company: MDPT

D ô v o d o v á  s p r á v a
Všeobecná časť: 
Ministerstvo dopravy, pôšt a telekomunikácií Slovenskej republiky predkladá návrh nariadenia vlády Slovenskej republiky o technických požiadavkách na vonkajšie výčnelky zadného dielu kabíny vozidiel kategórie N podľa § 2 ods. 1 písm. j) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov a podľa § 5 ods. 26, § 6 ods. 16 a § 7 ods. 19 zákona č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov (ďalej len „zákon č. 725/2004 Z. z.“).
Predloženým nariadením vlády sa do právneho poriadku Slovenskej republiky preberá smernica Rady 92/114/EHS zo 17. decembra 1992, ktorá sa týka vonkajších výčnelkov zadného dielu kabíny motorových vozidiel kategórie N.
Týmto nariadením vlády sa na účely typového schvaľovania ES alebo typového schválenia vozidla ustanovujú technické požiadavky týkajúce sa na vonkajšie výčnelky zadného dielu kabíny vozidiel kategórie N.
	Spôsob zavedenia aproximačného odkazu podľa § 3 ods. 3 zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky priamo v texte (odkázať na prílohu smernice s uvedením plného znenia označenia smernice) bol dohodnutý s Úradom vlády Slovenskej republiky – Inštitútom pre aproximáciu práva a odsúhlasený na rokovaní Legislatívnej rady vlády Slovenskej republiky dňa 28.6.2005.
Predložený návrh nariadenia vlády je v súlade s Ústavou Slovenskej republiky, so zákonom č. 725/2004 Z. z., s medzinárodnými zmluvami, ktorými je Slovenská republika viazaná, ako aj s právom Európskych spoločenstiev a Európskej únie. 
Materiál nemá finančný, ekonomický, environmentálny vplyv, ani vplyv na zamestnanosť a na podnikateľské prostredie.
Prerokovanie návrhu nariadenia vlády Radou hospodárskeho a sociálneho partnerstva Slovenskej republiky nie je potrebné.
Doložka zlučiteľnosti
právneho predpisu
s právom Európskych spoločenstiev a Európskej únie
1.	Predkladateľ právneho predpisu: 
Vláda Slovenskej republiky.
2.	Názov návrhu právneho predpisu:
Nariadenie vlády Slovenskej republiky o technických požiadavkách na vonkajšie výčnelky zadného dielu kabíny vozidiel kategórie N 
3.	Problematika návrhu právneho predpisu:
a)	je upravená v práve Európskych spoločenstiev
-	v primárnom práve v Zmluve o založení Európskeho spoločenstva v platnom znení (Hlava V – Doprava a kapitola 3. Hlavy VI. Zbližovanie práva Zmluvy o založení Európskeho spoločenstva v platnom znení) 
-	v sekundárnom práve 
•	v smernici Rady 92/114/EHS zo 17. decembra 1992, ktorá sa týka vonkajších výčnelkov zadného dielu kabíny motorových vozidiel kategórie N,
•	v smernici Rady 77/649/EHS z 27. septembra 1977 o aproximácii právnych predpisov členských štátov týkajúcich sa výhľadu vodičov motorových vozidiel v platnom znení,
•	v smernici Rady 76/114/EHS z 18. decembra 1975 o aproximácii právnych predpisov členských štátov o povinných štítkoch a nápisoch pre motorové vozidlá a ich prípojné vozidlá a ich umiestnení a spôsobe ich pripevnenia v platnom znení, 
•	v smernici Rady 74/483/EHS z 17. septembra 1974 o aproximácií právnych predpisov členských štátov o vonkajších výčnelkoch motorových vozidiel v platnom znení,
•	v smernici Rady 78/549/EHS z 12. júna 1978 o aproximácii právnych predpisov členských štátov týkajúcich sa krytov kolies motorových vozidiel v platnom znení,
•	v smernici Rady 70/156/EHS zo 6. februára 1970 o aproximácii právnych predpisov členských štátov týkajúcich sa schvaľovania typu motorových vozidiel a ich prípojných vozidiel v platnom znení,
b)	nie je upravená v práve Európskej únie,
c)	nie je obsiahnutá v judikatúre Súdneho dvora Európskych spoločenstiev alebo Súdu prvého stupňa Európskych spoločenstiev.
4.	Záväzky Slovenskej republiky vo vzťahu k Európskym spoločenstvám a Európskej únii:
a)	prijatie tohto nariadenia vlády je plnením záväzkov Slovenskej republiky vyplývajúcich zo Zmluvy o pristúpení Slovenskej republiky k Európskej únii, najmä z článku 2 Aktu o podmienkach pristúpenia,
b)	v rámci Aktu o podmienkach pristúpenia pripojenom k Zmluve o pristúpení Slovenskej republiky k Európskej únii nebolo v danej oblasti dohodnuté žiadne prechodné obdobie,
c)	z gestorstva smerníc vyplýva pre Slovenskú republiku povinnosť transponovať smernicu Rady 92/114/EHS v platnom znení najneskôr do 1. mája 2004,
d)	v danej oblasti nebolo začaté konanie proti Slovenskej republike o porušení Zmluvy o založení Európskych spoločenstiev podľa čl. 226 až 228 Zmluvy o založení Európskych spoločenstiev v platnom znení,
e)	smernica Rady 92/114/EHS v platnom znení je prebratá v úplnom rozsahu týmto nariadením vlády.
5.	Stupeň zlučiteľnosti návrhu nariadenia s právom Európskych spoločenstiev
- úplný.
6. Gestor  a spolupracujúce rezorty:
Ministerstvo dopravy, pôšt a telekomunikácií Slovenskej republiky.
Osobitná časť:
K § 1
Vymedzujú sa vozidlá kategórie N (ďalej len „vozidlo“), na ktoré sa vzťahuje nariadenie vlády.
K § 2
Na účely nariadenia vlády sa definujú základné pojmy.
K § 3
Určujú sa technické požiadavky na vonkajšie výčnelky zadného dielu kabíny vozidiel.
Technické požiadavky sú ustanovené v prílohách I a II smernice Rady 92/114/EHS zo 17. decembra 1992, ktorá sa týka vonkajších výčnelkov zadného dielu kabíny motorových vozidiel kategórie N, ktoré sa preberajú týmto nariadením vlády formou aproximačného odkazu.
K § 4 a 5
Vychádza sa z článku 2 smernice Rady 92/114//EHS, podľa ktorého žiadny členský štát nemôže odmietnuť udeliť typové schválenie ES alebo národné schválenie typu vozidla, ani odmietnuť alebo zakázať jeho predaj, registráciu, uvedenie do prevádzky alebo používanie z dôvodov týkajúcich sa vonkajších výčnelkov zadného dielu kabíny, ak vyhovujú požiadavkám ustanoveným v prílohách. 
V Slovenskej republike sú kompetencie v danej oblasti rozdelené medzi Ministerstvo dopravy, pôšt a telekomunikácií SR (schvaľovanie technickej spôsobilosti vozidiel pred uvedením do prevádzky), Ministerstvo vnútra SR (evidencia vozidiel) a Ministerstvo hospodárstva SR (obchod, ochrana spotrebiteľa).
Uvádzanie vozidiel do prevádzky v premávke na pozemných komunikáciách upravuje zákon č. 725/2004 Z. z. V § 4 je upravený postup pri typovom schvaľovaní vozidiel. Evidenciu vozidiel typovo schválených ES alebo typovo schválených a ich používanie v premávke na pozemných komunikáciách upravuje zákon NR SR č. 315/1996 Z. z. o premávke na pozemných komunikáciách v znení neskorších predpisov. Kontrolu vnútorného trhu vo veciach ochrany spotrebiteľa upravuje zákon č. 128/2002 Z. z. 
K § 6
Vymedzuje sa transponovaný právny akt Európskych spoločenstiev.
K § 7
Ustanovuje sa účinnosť nariadenia vlády.
K prílohe
Obsahuje označenie preberaného právneho aktu Európskych spoločenstiev.